text: FlyBe vil overtage Cimber
  08 maj 2012 kl. 15.17
  Det britiske flyselskab FlyBe Nordic har nu besluttet at forsøge at overtage både fly og flere hundrede medarbejdere fra Cimber Sterling, som er ramt af konkurs.
  Målet for FlyBe Nordic er at flyve på samtlige indenrigsruter i Danmark samt på de fleste af de regionale ruter, som det krakkede flyselskab fløj før konkursen sidste torsdag.
  Dermed er der lagt op til hård kamp med det svenske flyselskab Skyways om at overtage de sunde dele af Cimber Sterling. Det skriver Morgenavisen Jyllands-Posten.
  Kilder tæt på forhandlingerne oplyser, at op mod 250 medarbejdere fra Cimber Sterling kan få ansættelse hos FlyBe Nordic, hvis det lykkes at overtage størstedelen af Cimber Sterlings aktiviteter. Det skriver P4 Syd.
  